Čajka sivá

Čajka sivá (lat. Larus canus) je druh z čeľade čajkovité. Obýva palearktickú a nearktickú oblasť. Na Slovensku vzácne hniezdi. Prvé hniezdenie bolo zistené v roku 1982 na Sĺňave pri Piešťanoch a druhé v roku 1998 na Oravskej priehrade. 

Podľa Medzinárodnej únie na ochranu prírody a prírodných zdrojov čajka sivá patrí medzi najmenej ohrozené druhy, trend celkovej populácie nie je známy, chýbajú potrebné znalosti z jej rozsiahlej oblasti rozšírenia. Populácia v Európe klesá rýchlosťou 25% za 29,4 rokov (tri generácie).

Opis 
Dorastá do dĺžky až 44 centimetrov a váži až pol kilogramu. Farba operenia sa mení podľa veku a ročného obdobia. Živí sa hmyzom a malými rybkami. Hniezdi raz ročne, od mája do júna.

Výskyt a stav na Slovensku 
Odhadovaný počet hniezdiacich párov je 0 - 3, zimujúcich jedincov 100 - 9 000. Je to novohniezdiaci druh, populačný a areálový trend nie je hodnotiteľný. Ekosozologický status v roku 1995 I - nezaradený. V roku 1998 NE - nehodnotený druh podľa uvedených kritérií z viacerých dôvodov. V roku 2001 NE - nehodnotený. V roku 2014 NA - (regionálne) nepríslušný. Čajka sivá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status SPEC2 - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Ochrana 
Je zákonom chránený, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Galéria

Referencie

Iné projekty

Externé odkazy 
 
 

Čajkovité
Najmenej ohrozené druhy
Vtáky na Slovensku